[{"text_idx": "#000010", "text": "La 20-an de oktobro 2010 finig\u0302is, kun plena sukceso, la 12-a Baza Esperanto-kurso, okazinta dum ses monatoj kaj gvidita de la UEA-delegito ing\u0302. Alberto Flores, en la urbo Volta Redonda (RJ), Brazilo. La kurso okazis en la bela sidejo de Centro de Malsanprevento por maljunuloj, fako de la Asocio de Emeritoj kaj Pensiuloj de Volta Redonda."}, {"text_idx": "#000011", "text": "C\u0302iu kursano ricevis ateston pri la partopreno kaj unu ekzempleron de Almanako Lorenz."}, {"text_idx": "#000012", "text": "En tiu Asocio oni konsideras ke la lernado de Esperanto estas valora helpo por ekzerci la menson kaj aktivigi la neu\u0306ronojn, kaj ankau\u0306 tre utila okupa terapio. En la Esperanto-kurso oni reliefigas la gravan valoron de la lingvo kaj la belan idealon de frateco, paco kaj amikeco de la Esperanto-movado. La granda kultura valoro de Esperanto estas rekonata de edukistoj, psikologoj kaj kuracistoj, kiuj, sen kontrau\u0306staroj, rekomendas g\u0302ian lernadon al la junuloj kaj maljunuloj, c\u0302ar oni konstatis la utilecon de la lernado de Esperanto por la konservado de la korpa kaj de la anima sano."}]